**SUSITARIMAS DĖL DARBŲ ATLIKIMO TERMINO GRĄŽINIMO**

**PRIE SUTARTIES NR. S-1148 IR SUTARTIES NR. S-25-261**

2025-11-11

**AB „Via Lietuva“,** atstovaujama šį dokumentą pasirašančio bendrovės darbuotojo (toliau – **Užsakovas**),

ir

**UAB „Fegda**“, atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė viešojo pirkimo sutartį Nr. S-1148 (toliau – **Sutartis-II**), kurios pagrindu Rangovas įsipareigojo atlikti „*Magistralinio kelio A14 Vilnius–Utena ruožo nuo 28,40 iki 39,207 km rekonstravimas“,* o Užsakovas įsipareigojo laiku ir tinkamai atsiskaityti už atliktus Darbus
2. 2025-04-02 Šalys sudarė viešojo pirkimo sutartį Nr. S-25-261 (toliau – **Sutartis-V**), kurios pagrindu Rangovas įsipareigojo atlikti *"Magistralinio kelio A14 Vilnius-Utena ruožo nuo 59,00 iki 64,332 rekonstravimas",* o Užsakovas įsipareigojo laiku ir tinkamai atsiskaityti už atliktus Darbus
3. Toliau Sutartis-II ir Sutartis-V kartu vadinamos „Sutartimis“, o Sutartimis sutarti Rangovo atliktini darbai vadinami „**Darbais“**;
4. 2025-04-18 Rangovas raštu Nr. DKS-2025-246 kreipėsi į Užsakovą dėl bendros Apylankos suteikimo (**Priedas Nr. 1**);
5. 2025-05-20 Užsakovas, Rangovas ir AB „HISK“ sudarė trišalį susitarimą Nr. S-25-518 (toliau – **Trišalis susitarimas**), pagal kurio 7 punktą, be kita ko, buvo susitarta dėl bendros apylankos nustatymo, atitinkamai sumažinant Sutarčių Darbų atlikimo terminą 14 kalendorinių dienų laikotarpiu;
6. 2025-05-29 Rangovas raštu Nr. DKS-2025-365 (**Priedas Nr. 2**) kreipėsi į Užsakovą su informavimu apie Rangovo atsisakomą Trišaliu susitarimu sulygtą naudoti bendrą apylanką;
7. Užsakovas, įvertinęs tai, kad: **(i)** Rangovo kreipimasis dėl atsisakymo naudoti bendrą apylanką buvo pateiktas praėjus vos 9 kalendorinėms dienos po Trišalio susitarimo sudarymo; **(ii)** Trišalio susitarimo derinimas užtruko ypač ilgą laikotarpį, kuris *de facto* lėmė poreikio dėl bendros apylankos praradimą; **(iii)** bendros apylankos atsisakė ir kita Trišalio susitarimo šalis (AB „HISK“); **(iv)** bendra apylanka praktiškai nebuvo naudojamasi, tame tarpe bendros apylankos naudojimas nesuteikė spartesnio Rangovo darbų vykdymo, dėl ko neatsirado technologinė galimybė Rangovo Sutartimis suplanuoto darbų atlikimo vykdyti trumpesniu terminu, laiko, 14 kalendorinių dienų darbų atlikimo termino padidinimas (grąžinimas į pradinę padėtį prieš Trišalio susitarimo sudarymą) savo esme atitiktų gerąją verslo praktiką, teisėtų lūkesčių principą, o taip pat nesudarytų prielaidų dėl Viešųjų pirkimų įstatymo 17 str. numatytų principų;

Šalys, remdamosi Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl darbų termino padidinimo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria padidinti Sutarties-II ir Sutarties-V 17 p. numatytą Darbų atlikimo terminą 14 kalendorinių dienų laikotarpiu.
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
3. Sutarčių sąlygos, kurios nėra aptartos kaip keičiamos Susitarimu, lieka nepakeistos galioti Sutarčių galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyse nustatytą Sutarties galiojimo terminą.
5. Rangovas įsipareigoja ne vėliau kaip per 5 (penkias) darbo dienas nuo Susitarimo įsigaliojimo dienos pateikti atnaujintą Darbų grafiką.
6. Susitarimas yra neatskiriama ir sudėtinė Sutarčių dalis.
7. Susitarimo priedai:

7.1. Priedas Nr. 1 – 2025-04-18 UAB „Fegda“ raštas Nr. DKS-2025-246;

7.2. Priedas Nr. 2 – 2025-05-29 UAB „Fegda“ raštas Nr. DKS-2025-365.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas info@fegda.lt  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |